[{"text_idx": "#000004", "text": "Aplikazio ugari daude telefono mugikorra hilekoaren, emankortasunaren eta obulazioaren egutegi gisa erabiltzeko. Gehienak doakoak dira, eta, informazioa emateaz gain, alarmak eta abisuak igortzen dituzte, gogorarazteko. Artikulu honek obulazioaren eta ugalkortasunaren mugikorrean informazioa ematen duten aplikazioen ezaugarriak berrikusten ditu. Horiek erabiltzen nola hasi eta abisuak, konfigurazioak eta zerbitzu gehigarriak nolakoak diren ere azaltzen du."}, {"text_idx": "#000005", "text": "Mugikorretan obulazioa ezagutzeko doako aplikazioak"}, {"text_idx": "#000006", "text": "Jende askorentzat, bizitzaren zati handi bat telefono mugikorretik pasatzen da. Izan ere, aplikazio ugariek telefono bat baino askoz ere gehiago bihurtzen dute smartphone bat: erloju, agenda, kalkulagailu, informazio-bide, eguraldiaren iragarpena, banku-sukurtsal gisa funtzionatzen du, eta obulazio- eta hilerokotasun-egutegi gisa balio du, beste hainbat aukeraren artean."}, {"text_idx": "#000008", "text": "Aplikazio horien funtzionamendua, ordea, antzekoa da. Ia guztiek kalkulatzen dituzte obulazio eta emankortasun egunak, telefonoaren erabiltzaileak berak sartutako datuetan oinarrituta. Mota horretako aplikazioek mentruazioa noiz hasi eta noiz arte irauten duten eskatzen dute."}, {"text_idx": "#000009", "text": "Nolanahi ere, ugalkortasunaren aplikazio mugikor guztiek argitzen dute botatzen dituzten emaitzak teorikoak direla eta erabiltzaile bakoitzak sartutako datuetan oinarrituta daudela. Batzuek, gainera, adierazten dute beren informazioa ez dela metodo gisa erabili behar haurdunaldiak saihesteko."}, {"text_idx": "#000011", "text": "Mugikorrerako emankortasun-programek informazioa grafikoki ordenatzeko aukera ematen dute pantailan. Horrela, egutegi pertsonalizatua egiten dute, eta, bertan, hainbat ikono agertzen dira etorkizuneko obulazioak eta hurrengo hilekoa gutxi gorabehera."}, {"text_idx": "#000012", "text": "Programa horietako batzuek egutegia medikuarekin eta bikotearekin partekatzeko aukera ere eskaintzen dute. Kasu horretan, emakumeak partekatu nahi dituen datuak hauta ditzake."}, {"text_idx": "#000013", "text": "Halaber, obulazio-aplikazioek datuak ordenagailu batean edo on line zerbitzarian gordetzeko aukera ematen dute. Telefonoa galdu edo lapurtuz gero, informazioa galtzea eragozten duen aukera."}, {"text_idx": "#000014", "text": "Alerta horiek, aplikazio bakoitzaren arabera, obulazio-egunetan aktibatzeko edo hilekoa iristen dela ohartarazteko konfigura daitezke. Era berean, programatuak izateko aukera ematen dute, pilula hartzeko ordutegia egunero gogorarazteko edo tenperatura basala erregistratzeko."}, {"text_idx": "#000015", "text": "Aplikazio gehienek modu sinplean ematen dute informazio hori. Baina aplikazio osatuenek -adibidez, Ovuview- programa konfiguratzeko aukera ematen dute datuak (modu batera edo bestera) aurkezteko, helburua zein den: haurdun geratzea edo saihestea."}, {"text_idx": "#000016", "text": "Zenbait ordainketa-aplikaziok (doako aplikazioen premium bertsioak dira asko) abantaila batzuk dituzte. Batzuek txostenak bidaltzen dituzte aldian behin \u2013 pdf formatuan \u2013 posta elektronikoz; beste batzuek, berriz, oharrak pertsonalizatu ditzakete. Baina, agian, desberdintasun nabarmenena da ordainketa-bertsioekin publizitate iragarkiak saihesten direla."}]